CELEX: 31997D0486
Language: ro
Date: 1997-07-09 00:00:00
Title: Decizia Comisiei din 9 iulie 1997 de stabilire a unei reglementări tehnice comune a cerințelor generale de racordare aplicabile interfeței echipamentelor terminale pentru conectare la liniile închiriate analogice cu două fire destinate furnizării unei rețele deschise (ONP)Text cu relevanță pentru SEE.

13/Volumul 21
            
            
               RO
            
            
               Jurnalul Ofícial al Uniunii Europene
            
            
               238
            
         31997D0486
   
               L 208/44
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 9 iulie 1997
   de stabilire a unei reglementări tehnice comune a cerințelor generale de racordare aplicabile interfeței echipamentelor terminale pentru conectare la liniile închiriate analogice cu două fire destinate furnizării unei rețele deschise (ONP)
   (Text cu relevanță pentru SEE)
   (97/486/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/263/CEE a Consiliului din 29 aprilie 1991 privind apropierea legislațiilor statelor membre privind echipamentele terminale de telecomunicații, inclusiv recunoașterea reciprocă a conformității acestora (1), astfel cum a fost modificată prin Directiva 93/68/CEE (2), în special articolul 6 alineatul (2) a doua liniuță,
   întrucât Comisia adoptă măsurile de identificare a tipului de echipamente terminale pentru care este necesară o reglementare tehnică comună, precum și declarația aferentă privind sfera de aplicare;
   întrucât ar trebui adoptate standardele armonizate corespunzătoare sau părțile acestora care aplică cerințele esențiale ce urmează să fie transformate în reglementări tehnice comune;
   întrucât reglementarea tehnică comună adoptată de prezenta decizie este în conformitate cu avizul ACTE,
   ADOPTĂ PREZENTA DECIZIE:
   Articolul 1
   (1)   Prezenta decizie se aplică echipamentului terminal destinat conectării la punctul terminal al rețelei publice de telecomunicații cu linii ONP închiriate analogice cu două fire, din banda de frecvență de calitate obișnuită sau de calitate specială pentru voce, care intră în sfera standardului armonizat definit la articolul 2 alineatul (1).
   (2)   Prezenta decizie stabilește o reglementare tehnică comună referitoare la cerințele generale de racordare a echipamentului terminal menționat la alineatul (1).
   Articolul 2
   (1)   Reglementarea tehnică comună cuprinde standardul armonizat elaborat de organismul de standardizare pertinent în aplicarea, în măsura posibilităților, a cerințelor esențiale menționate la articolul 4 literele (c), (d) și (f) din Directiva 91/263/CEE. Trimiterea la standard este prezentată în anexă.
   (2)   Echipamentele terminale care fac obiectul prezentei decizii se conformează reglementării tehnice comune menționate la alineatul (1) îndeplinesc cerințele esențiale prevăzute la articolul 4 literele (a) și (b) din Directiva 91/263/CEE și cerințele oricăror directive aplicabile, în special Directivele 73/23/CEE (3) și 89/336/CEE (4) ale Consiliului.
   Articolul 3
   Organismele notificate desemnate să ducă la îndeplinire procedurile menționate la articolul 9 din Directiva 91/263/CEE folosesc sau asigură folosirea, în ceea ce privește echipamentele terminale reglementate la articolul 1 alineatul (1) din prezenta decizie, a standardului armonizat prevăzut la articolul 2 alineatul (1) în termen de cel mult un an de la notificarea prezentei decizii.
   Articolul 4
   Prezenta decizie se adresează statelor membre.
   
      Adoptată la Bruxelles, 9 iulie 1997.
      
         
            Pentru Comisie
         
         Martin BANGEMANN
         
         
            Membru al Comisiei
         
      
   
   
      (1)  JO L 128, 23.5.1991, p. 1.
   
      (2)  JO L 220, 31.8.1993, p. 1.
   
      (3)  JO L 77, 26.3.1973, p. 29.
   
      (4)  JO L 139, 23.5.1989, p. 19.
   ANEXĂ
   Trimiterea la standardul armonizat aplicabil
   Standardul armonizat menționat la articolul 2 din decizie este:
   Business TeleCommunications (BTC);
   Open Network Provision (ONP) technical requirements;
   Ordinary and Special Quality Voice Bandwidth 2 wire analogue leased lines (A20 and A2S)
   Attachment requirements for terminal equipment interface
   ETSI
   Institutul European de Standardizare în Telecomunicații
   Secretariatul ETSI
   TBR 15 – ianuarie 1997
   (fără prefață)
   Informații suplimentare
   Institutul European de Standarde în Telecomunicații este recunoscut în conformitate cu Directiva 83/189/CEE a Consiliului (1).
   Standardul armonizat menționat mai sus a fost elaborat în temeiul unui mandat eliberat în conformitate cu procedurile aplicabile prevăzute de Directiva 83/189/CEE a Consiliului.
   Textul integral al standardului armonizat menționat poate fi obținut de la:
   
               
                           Institutul European de Standarde în Telecomunicații,
                        
                     
                           650 Route des Lucioles,
                        
                     
                           F-06921 Sophia Antipolis Cedex.
                        
                     
            
               
                           Comisia Comunităților Europene,
                        
                     
                           DG XIII/A/2 – (BU 31 1/7),
                        
                     
                           Rue de la Loi/Wetstraat 200,
                        
                     
                           B-1049 Brussels.
                        
                     
         
      (1)  JO L 109, 26.4.1983, p. 8.